Hani Nosha

Hani Suraya binti Amir Shariffuddin (lahir 7 Disember 1999) atau lebih dikenali sebagai Hani Nosha ialah penyanyi baru Malaysia yang mula muncul dari rancangan realiti terbitan Primeworks Studios iaitu I Can See Your Voice Malaysia musim yang ketiga

Beliau telah pun mengeluarkan single pertamanya yang berjudul "Pedih" hasil nukilan Achah Saputra dan Zul Norizan dibawah terbitan Fusion Records MY.

Kehidupan Peribadi 
Beliau dilahirkan di Kuala Lumpur, merupakan anak bongsu dari tiga orang adik beradiknya. Hani memulakan pendidikan formalnya di Sekolah Kebangsaan Taman Kepong pada tahun 2006 sehingga 2011, dan meneruskan pendidikannya di SMK Kepong Baru sepanjang 2012 sehingga 2014. Beliau ditawarkan untuk meneruskan pengajian peringkat Sijil Vokasional Malaysia di Kolej Vokasional Gombak pada tahun 2015 sehingga 2018.

Sehingga kini, beliau melanjutkan pelajaran dalam Ijazah Perhubungan Awam di Management and Science University, Shah Alam. Meyakini yang bidang Perhubungan Awam dan muzik bukanlah dua cabang yang sangat jauh, beliau yakin bidang yang dipelajarinya dalam peringkat Ijazah tersebut mampu mendorong nama beliau untuk dikenali dalam industri muzik

Karier Muzik 
Beliau mula menyanyi seawal 9 tahun di majlis keramaian yang dianjurkan keluarganya. Semasa dibangku sekolah juga beliau juga aktif dalam pertandingan seperti sajak, syair dan nyanyian lagu patriotik.

Di sekolah menengah ketika menginjak berusia 15 tahun beilau dipilih mewakili sekolah menengah dalam Pertandingan Puisi dan Lagu peringkat Wilayah Persekutuan Kuala Lumpur bersama kugiran sekolah yang dilatih oleh pelatih dari Akademi Seni dan Warisan Kebangsaan (ASWARA). Penyertaan mereka berjaya memasuki peringkat akhir bersama lapan buah sekolah yang terpilih daripada keseluruhannya 33 buah sekolah. Dari semua penyertaan, sekolah yang diwakili Hani berjaya memenangi tempat kedua.

Ketika memasuki kolej, Hani semakin bergiat aktif selepas dipilih menyertai kugiran kolej dan mengikut Battle of The Band menandingi lebih kurang lapan kugiran dari kolej lain. Penyertaan Hani dan kugirannya memenangi tempat kedua serta vokal terbaik. Selepas itu, beliau juga bergiat aktif dalam persembahan jalanan dan busking di sekitar Kuala Lumpur. 

Beliau memasuki ujibakat I Can See Your Voice Malaysia musim ketiga yang pada asalnya, tiada niat yang serious untuk menyertai rancangan tersebut. Namun, nasib menyebelahi beliau, Hani terpilih untuk bersiaran di Episod 7 bagi musim tersebut. Namun nasib Hani sampai disitu sahaja kerana beliau disingkirkan oleh Andi Bernadee pada episod tersebut dan tidak mara ke pusing seterusnya. Namun episodnya yang bersiaran pada malam tersebut mendapat tontonan yang agak tinggi, berikutan Malaysia baru memulakan fasa fasa awal Perintah Kawalan Pergerakan pada awal April 2020.

Beliau juga pernah disenarai pendek bagi ujibakat All Together Now Malaysia musim yang pertama dan membuat penampilan pada episod satu rancangan tersebut

Selepas muncul di televisyen, Fusion Records MY yang diwakili Zul Norizan mendekati beliau untuk projek lagu bersama rekod label tersebut, lalu terhasilah beberapa single solo dan berkumpulan Hani yang boleh didengari di semua platform digital.

Diskografi

Penampilan TV dan Rancangan 
Penampilan Hani Nosha dalam rancangan realiti terbitan stesen TV dan siaran langsung YouTube

Rujukan Am

Pautan Luar dan Laman Sosial 

 Hani Nosha di Instagram
 Hani Nosha di Spotify



Penyanyi wanita Malaysia